**NACRT**

Na temelju članka 54., a u vezi s člankom 42. Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, br. 103/13, 144/20 i 133/22), a sukladno Trogodišnjem programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, ospica, teške bolesti donjeg dišnog sustava prouzrokovane infekcijom respiratornim sincicijskim virusom, krpeljnog meningoencefalitisa, vodenih kozica, rotavirusnog gastroenterokolitisa, malarije, streptokokne bolesti (uključujući invazivnu pneumokoknu bolest), *haemophilus influenzae* – invazivne bolesti, invazivne meningokokne bolesti, HPV infekcije, bolesti COVID-19 i bolesti Majmunskih boginja uzrokovane virusom majmunskih boginja u 2022.-2024. godini (KLASA: 011-02/21-02/34, URBROJ: 534-07-1-1/10-21-7, od 3. studenog 2021. godine i KLASA: \_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_ od xx. \_\_\_\_\_\_\_\_\_\_ 2022. godine), ministar zdravstva donosi

**IZMJENE I DOPUNE PROVEDBENOG PROGRAMA** **IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), *HAEMOPHILUS INFLUENZAE* – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAJMUNSKIH BOGINJA**

**U 2022. GODINI**

# I.

Provedbenom programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, ospica, teške bolesti donjeg dišnog sustava prouzrokovane infekcijom respiratornim sincicijskim virusom, krpeljnog meningoencefalitisa, vodenih kozica, rotavirusnog gastroenterokolitisa, malarije, streptokokne bolesti (uključujući invazivnu pneumokoknu bolest), *haemophilus influenzae* – invazivne bolesti, invazivne meningokokne bolesti, HPV infekcije i bolesti COVID-19 u 2022. godini, KLASA: 011-02/21-02/71, URBROJ: 534-07-1-1/10-22-4, od 07. siječnja 2022. godine, mijenja se naziv kako slijedi: „Provedbeni program imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, ospica, teške bolesti donjeg dišnog sustava prouzrokovane infekcijom respiratornim sincicijskim virusom, krpeljnog meningoencefalitisa, vodenih kozica, rotavirusnog gastroenterokolitisa, malarije, streptokokne bolesti (uključujući invazivnu pneumokoknu bolest), *haemophilus influenzae* – invazivne bolesti, invazivne meningokokne bolesti, HPV infekcije, bolesti COVID-19 i bolesti Majmunskih boginja uzrokovane virusom majmunskih boginja u 2022. godini.

# II.

Točka 7. mijenja se i glasi:

7. Cijepljenje protiv HPV infekcije

Cijepljenje protiv HPV infekcije djevojčica i djevojaka, dječaka i mladića je neobavezno, a preporučuje se radi smanjenja rizika od HPV infekcija i štetnih posljedica HPV infekcije, prvenstveno određenih karcionoma. Cijepljenje je besplatno za sve djevojčice i dječake koji pohađaju osmi razred osnovne škole, a budući je cjepivo registrirano za sve osobe od 9. godine starosti može se omogućiti i cijepljenje u toj dobi na individualni zahtjev, ovisno o raspoloživosti cjepiva kao i za sve osobe do 25. godine starosti.

Cijepljenje ne uklanja rizik od infekcije i razvoja bolesti, već ga smanjuje, tako da preporuke o preventivnim ginekološkim pregledima jednako vrijede za cijepljene i necijepljene djevojke i žene.

Liječnici školske i adolescentne medicine trebaju na početku školske godine održati edukativni sastanak za roditelje djece osmog razreda osnovne škole i uručiti roditeljima pozive na cijepljenje protiv HPV-a, a roditeljima koji se ne odazovu na sastanak, putem škole/djece uputiti poziv na cijepljenje djece protiv HPV-a. Liječnici školske i adolescentne medicine odnosno nadležni zavodi za javno zdravstvo obavijest o neobaveznom cijepljenju mogu uputiti roditeljima i prije osmog razreda osnovne škole, sukladno preporukama Hrvatskog društva za školsku i sveučilišnu medicinu Hrvatskog liječničkog zbora, te ovisno o raspoloživosti cjepiva. Učenici i učenice te redovite studentice i studenti mogu se cijepiti kod nadležnog liječnika školske i adolescentne medicine, a osobe odgovarajuće dobi koje nisu u školskom sustavu mogu se cijepiti u epidemiološkim ambulantama i punktovima za cijepljenje zavoda za javno zdravstvo, gdje se mogu dobiti i sve informacije o dobrovoljnom i besplatnom cijepljenju.

*Ovo cjepivo potrebno je centralno nabaviti na teret Hrvatskog zavoda za zdravstveno osiguranje prema procjeni potrebnih količina te distribuirati zavodima za javno zdravstvo putem centralnog distributera. Ako zbog povećane potražnje ponestane cjepiva nabavljenog centraliziranim postupkom, zdravstvene ustanove same nabavljaju dodatne količine cjepiva te troškove naplaćuju Hrvatskom zavodu za zdravstveno osiguranje.*

# III.

Iza točke 9. Cijepljenje protiv bolesti COVID-19 dodaje se točka 10. koja glasi:

„10. Cijepljenje protiv bolesti Majmunskih boginja uzrokovane virusom majmunskih boginja (dalje u tekstu majmunske boginje)

Ovisno o raspoloživosti cjepiva cijepiti će se prvenstveno postekspozicijski bliski kontakti osoba oboljelih od majmunskih boginja. Ovisno o epidemiološkoj situaciji, može se preporučiti i preekspozicijsko cijepljenje osoba u povećanom riziku od zaražavanja ili teškog oblika bolesti, ovisno o raspoloživosti cjepiva.

Cijepljenje protiv majmunskih boginja provodi se cjepivom protiv velikih boginja sukladno uputama Hrvatskog zavoda za javno zdravstvo.

# IV.

U Procjeni godišnjih potreba cjepiva i imunoglobulina za 2022. godinu, u prvom retku nakon „bolesti COVID-19“ dodaju se riječi: „i majmunskih boginja“.

U istoj Procjeni godišnjih potreba cjepiva i imunoglobulina za 2022. godinu, ispod cjepiva protiv difterije, tetanusa i hripavca za adolescente i odrasle, dodaje se redak koji glasi:

|  |  |
| --- | --- |
| Cjepivo protiv velikih boginja/majmunskih boginja | 1.400 doza\* |

\*donacija Europske komisije uz mogućnost dodatnih donacija.

KLASA:

URBROJ:

Zagreb,

 MINISTAR

                                                                   izv. prof. dr. sc. Vili Beroš, dr. med.